CELEX: E1994G0002
Language: fi
Date: 1994-01-10 00:00:00
Title: EFTA-valtioiden pysyvän komitean päätös N:o 2/94/PK, annettu 10 päivänä tammikuuta 1994, EFTA-valtioiden pysyvästä komiteasta tehdyn sopimuksen 3 artiklan 2 kohdan muuttamisesta

Avis juridique important

|

E1994G0002

Virallinen lehti nro L 085 , 30/03/1994 s. 0076 - 0076

EFTA-VALTIOIDEN PYSYVÄN KOMITEAN PÄÄTÖS N:o 2/94/PK,annettu 10 päivänä tammikuuta 1994,EFTA-valtioiden pysyvästä komiteasta tehdyn sopimuksen 3 artiklan 2 kohdan muuttamisestaEFTA-VALTIOIDEN PYSYVÄ KOMITEA, jokaottaa huomioon EFTA-valtioiden pysyvästä komiteasta tehdyn sopimuksen, sellaisena kuin se on tarkistettuna EFTA-valtioiden pysyvästä komiteasta tehdyn sopimuksen tarkistamisesta tehdyllä pöytäkirjalla, jäljempänä "pysyvää komiteaa koskeva sopimus", ja erityisesti sen 11 artiklan,ON PÄÄTTÄNYT SEURAAVAA:1 artiklaKorvataan pysyvää komiteaa koskevan sopimuksen 3 artiklan 2 kohta seuraavasti:"2. Jollei EY:n komission kanssa toisin sovita, pysyvä komitea laatii samanaikaisesti EY:n komission kanssa EFTA-valtioita koskevia kertomuksia, arvioita tai vastaavia asiakirjoja tapauksissa, jotka suoraan liittyvät tämän sopimuksen pöytäkirjassa 1 määrättyihin pysyvän komitean tehtäviin ja jotka ETA-sopimuksen pöytäkirjassa 1 olevaa 5 kohtaa sovellettaessa seuraavat niistä säädöksistä, joihin ETA-sopimuksen liitteissä viitataan. Vastaavasti pysyvä komitea laatii mainitussa 5 kohdassa tarkoitettuja kertomuksia tapauksissa, joissa nämä kertomukset koskevat voimassa olevan lainsäädännön parantamisen tai uuden lainsäädännön kehittämisen kannalta merkityksellisiä seikkoja. Pysyvä komitea ja EY:n komissio neuvottelevat keskenään ja vaihtavat mielipiteitä laatiessaan kertomuksiaan, joista jäljennökset lähetetään ETA:n sekakomitealle."2 artiklaPysyvää komiteaa koskevan sopimuksen muutos, sellaisena kuin se näin hyväksytään, toimitetaan EFTA-valtioille hyväksyttäväksi pysyvää komiteaa koskevan sopimuksen 11 artiklan mukaisesti. Se tulee voimaan 1 päivänä heinäkuuta 1994 tai päivänä, jona EFTA-valtiot ovat tallettaneet kaikki hyväksymisasiakirjat, sen mukaan, kumpi näistä päivistä on myöhempi.3 artiklaTämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa.Tehty Brysselissä, 10 päivänä tammikuuta 1994Pysyvän komitean puolestaPuheenjohtajaAntti SATULI